(Muzică)
Pentru că vorbesc despre succes
oamenii mă numesc uneori „vorbitor motivaţional”.
Dar vreau să ştiţi că nu este așa.
Nu sunt suficient de înalt să mă calific.
(Râsete)
Şi nu puteam motiva pe nimeni.
Angajaţii mei mă numesc vorbitor de-motivaţional.
(Râsete)
Eu încerc să fiu un vorbitor informaţional.
Am căutat şi am găsit câteva informaţii despre succes,
şi sunt aici să le împărtăşesc.
Povestea mea începe acum 10 ani într-un avion.
Plecam spre conferinţa TED din California,
iar pe scaunul de lângă mine stătea o adolescentă,
ce provenea dintr-o familie săracă, dar care voia să reuşească în viaţă.
În timp ce lucram la calulator, ea îmi tot punea întrebări.
La un moment dat mă întreabă: „Eşti un om de succes?”
Am răspuns: „Nu, nu sunt un om de succes.”
Terry Fox, eroul meu, el e un mare succes.
A pierdut un picior din cauza cancerului, dar a alergat mii de km
şi a strâns milioane pentru cercetarea cancerului.
Sau Bill Gates, un tip care are propriul avion,
şi nu e nevoit să stea lângă o puștoaică care-i pune întrebări.
(Râsete)
Apoi i-am povestit câteva lucruri pe care le-am făcut.
Iubesc comunicarea şi am câştigat multe premii în marketing.
Îmi place să alerg şi mai câştig uneori la categoria mea de vârstă,
bătrâni senili peste 60 de ani.
Cel mai rapid maraton al meu a fost de 2 ore şi 43 de minute
pe o distanţă de 42 de kilometri.
Am alergat la peste 50 de maratoane pe 7 continente.
Aici am alergat cu soţia mea pe Calea Incaşilor către Machu Picchu în Peru.
Pentru a te califica pentru 7 continente,
a trebuit să alergăm la un maraton în Antarctica.
Când am ajuns acolo nu arăta calm şi plăcut ca aici, ci arăta cam aşa.
Valurile erau atât de mari, încât nu am putut ajunge la ţărm.
Am navigat 320 de km mai la sud, unde oceanul era calm
şi am alergat întregul maraton de 42 de km
pe vas.
422 de tururi în jurul punţii acelei mici ambarcaţiuni.
Am urcat cu soția pe două din cele şapte vârfuri ale lumii,
cele mai înalte de pe fiecare continent.
Am urcat pe Aconcagua, cel mai înalt munte de pe continentul american,
şi pe Kilimanjaro, cel mai înalt munte din Africa.
Sincer, am vomitat tot drumul până în vârf,
am avut rău de înălţime,
soţia mea m-a depăşit şi a făcut turul vârfului
în timp ce eu încă mă chinuiam.
Cu toate astea suntem împreună de peste 35 de ani
(Aplauze)
Aş spune că ăsta e un succes în zilele noastre.
I-am spus fetei,
„Cred că am avut totuşi ceva succes."
Şi ea a zis: „Bine, deci eşti milionar?"
(Râsete)
Nu am ştiut ce să răspund,
pe vremea mea era nepoliticos să vorbeşti despre bani.
Dar m-am gândit că e mai bine să fiu sincer
şi am spus: „Da. Sunt milionar.
Dar nu ştiu cum s-a întâmplat. Nu am vânat niciodată banii
şi nu sunt atât de importanţi pentru mine."
A spus: „Poate nu-s pentru tine, dar sunt pentru mine.
Nu vreau să fiu săracă toată viaţa. Vreau să fiu cineva,
dar nu se va întâmpla niciodată.”
Am răspuns: „De ce nu?”
A spus: „Ştii, nu sunt prea deşteaptă.
Nu mă descurc foarte bine la şcoală.”
Am zis: „Şi ce? Eu nu sunt deştept. Abia am terminat liceul.
Nu-mi ieşea nimic din ce voiam.
Nu am fost votat niciodată cel mai popular sau de succes.
Am început o categorie cu totul nouă - oameni cu cea mai mare rată de eşec.
Dar în final, m-am descurcat.
Deci dacă eu am reuşit, şi tu poţi."
Atunci m-a întrebat ceva important:
„Atunci cum poţi să ai succes?"
Am răspuns: „Off, îmi pare rău. Nu ştiu.
Cred că am reuşit cumva, dar nu ştiu cum."
Cobor din avion şi merg la conferinţa TED,
şi stau într-o cameră plină cu oameni de mare succes
în multe domenii: afaceri, ştiinţă, arte,
sănătate, tehnologie, mediu; când realizez:
de ce nu-i întreb pe ei ce i-a ajutat să reuşească,
ca să aflu ce îi conduce pe toţi către succes?
Eram aşa de entuziasmat să ajung şi să vorbesc cu aceşti oameni grozavi
când îndoiala de sine m-a copleşit.
De ce ar vrea oamenii să vorbească cu mine?
Nu sunt un jurnalist faimos. Nici măcar nu sunt jurnalist.
Eram gata să opresc proiectul înainte de a-l începe,
când cine altul decât Ben Cohen vine spre mine,
faimosul co-fondator al îngheţatei Ben and Jerry.
Mi-am zis: „acum sau niciodată". Am lăsat la o parte neîncrederea,
i-am ieşit în cale şi am spus: „Ben, lucrez la un proiect.
Nici nu ştiu ce să te întreb,
dar poţi să îmi spui ce te-a ajutat să ai succes?"
Mi-a răspuns: „Da, sigur. Hai la o cafea.”
La o cafea şi o îngheţată, Ben mi-a spus povestea lui.
Iată-ne acum aici, 10 ani mai tarziu,
după ce am vorbit cu peste 500 de oameni de succes
şi am adunat mii de alte poveşti de succes.
Am vrut să găsesc factorii comuni care generează succes în toate domeniile,
deci a trebuit să vorbesc cu oameni cu cariere de la A la Z.
Acestea sunt doar carierele care încep cu litera A,
şi în cele mai multe cazuri a fost mai mult de o persoană.
Am intervievat șase contabili de succes,
cinci auditori din corporații, cinci astronauţi care au fost în spaţiu,
patru actori ce câştigaseră Premiul Academiei pentru cel mai bun actor,
trei dintre astrofizicienii mondiali de top,
șase dintre cei mai buni arhitecţi din lume,
şi patru câştigători de premii Nobel.
Știu că nu începe cu litera A, dar e destul de grozav.
(Râsete)
Şi aş vrea să mulţumesc sincer
tuturor oamenilor minunaţi cu care am vorbit de-a lungul anilor.
Aceasta este povestea lor; eu sunt doar mesagerul.
Cea mai multă muncă a fost să iau toate interviurile
şi să le analizez, cuvânt cu cuvânt, rând cu rând,
şi să clasific toți factorii care mi-au spus că i-au condus la succes.
Atunci începi să vezi factorii importanţi
comuni majorităţii oamenilor de succes.
Am analizat şi clasificat milioane de cuvinte.
Știti câtă muncă înseamnă asta?
Asta e tot ce fac, zi şi noapte, clasific şi analizez.
Vă spun, dacă dau vreodată de acel copil din avion...
(Râsete)
De fapt, dacă o întâlnesc, o să-i mulţumesc.
Pentru că m-am distrat şi am întâlnit mulţi oameni interesanţi.
Acum pot răspunde la întrebarea ei.
Am descoperit cele opt trăsături comune oamenilor de succes.
sau cele opt ca să ajungi măreţ :
Iubeşte ceea ce faci; lucrează din greu;
concentrează-te pe un lucru, nu pe toate;
continuă să înaintezi; vino cu idei bune;
continuă să avansezi în ceea ce faci;
oferă valoare celorlalţi, căci succesul nu e doar despre tine;
şi persistă, pentru că nu există succes peste noapte.
De ce le-am ales pe acestea?
Deoarece când am adunat toate comentariile din interviuri,
mulţi au spus că astea opt i-au ajutat mai mult decât orice altceva.
Cele opt trăsături sunt cu adevărat inima succesului, fundaţia,
iar deasupra construim abilităţile specifice
de care avem nevoie în domeniul sau cariera noastră specifică.
Abilităţi tehnice, de sinteză, competenţe de lucru cu oamenii,
abilităţi creative şi multe altele pe care le puteam adăuga,
în funcţie de domeniul de activitate.
Dar independent de domeniul în care activăm,
aceste opt trăsături vor fi în inima succesului nostru.
(Aplauze)